Ronijs Hodels

Ronijs Hodels (, dzimis  Horvā, Lucernā) ir bijušais Šveices futbola aizsargs, kurš 2009. gada sezonā spēlēja FK Ventspils.

 Spēlētāja karjera 
Karjeru viņš uzsāka 2000. gadā vietējā klubā FC Lucerne, bet 2005. gadā pārcēlās uz BSC Young Boys. Tur viņš pavadīja 2 gadus, līdz 2006./2007. gada sezonas beigās pārgāja uz FC Basel. Viņš tiek uzskatīts par vienu no labākajiem Šveices kreisās malas pussargiem, lai arī nacionālajā izlasē nav spēlējis. Viņš bija Šveices futbola izlases kandidātos 2006. gada Pasaules kausam, bet galīgajā sastāvā netika iekļauts, jo priekšroka tika dota viņa konkurentiem Kristofam Spiheram un Ludovikam Maņinam.

Hodels aizvadījis 4 spēles Šveices U21 izlasē.

2009. gada 18. jūnijā Bāzeles kluba jaunais treneris Torstens Finks nolēma nepagarināt ar viņu līgumu. Drīz pēc tam viņš pievienojās FK Ventspils, kuri bija kvalificējušies UEFA Eiropas līgai.

2010. gada februārī viņš pameta Ventspils klubu, cerot parakstīt līgumu ar Servette FC, tomēr medicīniskajās pārbaudēs atklājās nopietnas problēmas ar ceļgalu un spēlētājam nācās beigt karjeru.

 Atsauces 

 Ārējās saites 

 Profils FC Basel 
 Profils Šveices futbola līgas lapā 

Kategorija:1982. gadā dzimušie
Kategorija:Lucernas kantonā dzimušie
Kategorija:Šveices futbolisti
Kategorija:FC Basel spēlētāji
Kategorija:FC Luzern spēlētāji